Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 6 ก.ย.65
Daily Focus-บล.ฟินันเซีย ไซรัส ประจำวันที่ 6 ก.ย.65
6 ก.ย. 2565

บล.ฟินันเซีย ไซรัส ประเมินแนวโน้มตลาดวันนี้ (6 ก.ย.65) คาด SET ยังอยู่ในช่วงแกว่งตัว Sideways สร้างฐานในกรอบ 1,610-1,630 จุด โดยวันนี้กลุ่มพลังงานคาดยังหนุนตลาดได้ตามราคาน้ำมันดิบที่ปรับขึ้นหลัง OPEC+ มีมติลดกำลังการผลิตเล็กน้อยในเดือน ต.ค. อย่างไรก็ตามตลาดยังขาดปัจจัยใหม่เข้ามากระตุ้นอย่างชัดเจน เงินเฟ้อไทยเดือน ส.ค. ประกาศวานนี้ออกมาใกล้เคียงคาด Headline +7.86% เทียบกับปีก่อน ส่วน Core +3.15% ยังปรับขึ้นจากเดือนก่อน ทำให้มีแนวโน้มที่กนง.จะขึ้นดอกเบี้ยอีก 0.25% ในการประชุมปลายเดือนนี้
ส่วนสัปดาห์นี้โฟกัสยังคงอยู่ที่การประชุม ECB ตลาดคาดปรับขึ้นดอกเบี้ยอีก 0.5% เป็น 1% ท่ามกลางเศรษฐกิจที่ชะลอและวิกฤตราคาพลังงานที่สูง ปัจจัยดังกล่าวยังกดดันและจำกัดการปรับขึ้นของสินทรัพย์เสี่ยงโดยเฉพาะหุ้น Global Play อย่างไรก็ตามเรายังคงมอง SET Index จะแข็งแรงกว่าตามทิศทางเศรษฐกิจที่เร่งตัวและนักท่องเที่ยวที่จะกลับมาในไตรมาส 4/65 ทำให้เรายังเน้นลงทุนในกลุ่ม Domestic และ Reopening Play ที่ Valuation ไม่สูงเทียบกับค่าเฉลี่ยในอดีตก่อน COVID-19 ส่วนจังหวะพักตัวของดัชนีมองกรอบ 1,580-1,600+- จุด มองเป็นจังหวะสะสมหุ้นกลับ
กลยุทธ์ : ลงทุนใน Domestic และ Value Play // รอสะสมหุ้นช่วงปรับฐาน 1,580-1,600+- จุด
หุ้นเด่นเดือน ก.ย. : CPN, KTB, M, PRM, TU